ধোকাবাজগণ মনের আসল কথাটি কখনো বলে না। মুজিবও বলেননি। সেটি বললে জনগণকে ধোকা দেয়া যায় না। তাই সত্তরের নির্বাচন কালে পাকিস্তান ভাঙ্গাকে তিনি যেমন কোন ইস্যু বানাননি, তেমনি ভারতে আশ্রয় নেয়া, বাংলার বুকে ভারতীয় সেনাবাহিনীকে ডেকে আনার ন্যায় বড় বড় বিষয়গুলি নিয়েও জনগণ থেকে কোন ম্যান্ডেট নেননি। চাকর-বাকরেরা একমাত্র মনিবের হুকুমের তাঁবেদার, অন্যদের মতামত তাদের কাছে গুরুত্বহীন। মুজিবের কাছে তাই গুরুত্ব হারিয়েছিল দেশবাসীর মতামত। বাংলাদেশের জনগণ কি চাইলেো না চাইলো তা নিয়ে কোন ভ্রুক্ষেপ ছিল না। পাকিস্তান ভাঙ্গা নিয়ে এমনকি নিজ দলের এমপিদের নিয়েও তিনি কোন বৈঠক করেননি। কোন প্রস্তাবও পাশ করেননি। বিমান একবার হাইজ্যাক হলে সেটি কোন শহরে নামবে সে সিন্ধান্তটি হাইজ্যাকার যাত্রীদের মতামত নিয়ে নেয় না। মুজিব কোন বিমান হাইজ্যাক করেননি, হাইজ্যাক করেছিলেন একটি দেশ। ১৯৭০ সালের নির্বাচনি বিজয়ের পর তিনি এক দেশবিনাশী হাইজ্যাকারে পরিণত হন। তিনি পাকিস্তান ভাঙ্গার কাজে নামেন একমাত্র ভারতীয়দের স্বার্থে,এবং ভারতীয়দের সাথে নিয়ে। মুজিব ভোট নিয়েছিলেন পাকিস্তানের সংবিধান রচনার এজেন্ডা নিয়ে। অথচ সে কাজে তার কোন আগ্রহই ছিল না। বরং দেশকে হাজির করেছিলেন ভারতের পদতলে। বলেছিলেন গণতন্ত্রের কথা,কিন্তু দিয়েছিলেন একদলীয় বাকশাল। দিয়েছিলেন সোনার বাংলার প্রতিশ্রুতি। কিন্তু উপহার দিয়েছিলেন ভয়ানক দুর্ভিক্ষ। বলতেন বাক স্বাধীনতার কথা। কিন্তু তালা ঝুলিয়েছিলেন সকল বিরোধী মতের পত্র-পত্রিকায়।